Hoedespeldlukwart

Die hoedespeldlukwart (Oxyanthus pyriformis) is 'n plant wat as struik voorkom maar ook as 'n boom groei wat tot 10 m hoog word. Dit groei in die vogtige immergroenwoude van KwaZulu-Natal. Die spesie is ook inheems in Kenia, Mosambiek en Tanzanië. Die blomme is wit en aantreklik met buise van tot 7 cm lank. Die vrugte is sag en word tot 4 cm lank. Hulle is geel tot ligrooi wanneer hulle ryp is. Die boom se FSA-nommer is 696.2.

Subspesies 
Die spesie het vier subspesies:
 Oxyanthus pyriformis subsp. brevitubus Bridson
 Oxyanthus pyriformis subsp. longitubus Bridson
 Oxyanthus pyriformis subsp. pyriformis
 Oxyanthus pyriformis subsp. tanganyikensis Bridson

Sien ook 
 Alfabetiese lys van Suid-Afrikaanse bome

Verwysings

Bronne 
 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8
 REDLIST Sanbi
 Plants of the World Online

Bome van Afrika
Oxyanthus
Flora van Kenia
Flora van Mosambiek
Flora van Suid-Afrika
Flora van Tanzanië